REPUBLIKA HRVATSKA
VUKOVARSKO-SRIJEMSKA ŽUPANIJA				
OPĆINA TOVARNIK
OPĆINSKO VIJEĆE
KLASA: 021-05/21-03/5
URBROJ: 2188/12-04-21-7
Tovarnik,  30. srpnja 2021. god

Na temelju članka 10. stavka 3. Zakona o financiranju političkih aktivnosti, izborne promidžbe i referenduma („Narodne novine“, broj 29/19 i 98/19)  i članka 31. Statuta Općine Tovarnik („Službeni vjesnik“ Vukovarsko-srijemske županije br. 3/21),  Općinsko vijeće Općine Tovarnik na 1.  sjednici održanoj 30.srpnja 2021. godine, donosi:

O D L U K U

o raspoređivanju sredstava za financiranje političkih stranaka i članova izabranih s liste grupe birača zastupljenih u Općinskom vijeću Općine Tovarnik za razdoblje lipanj – prosinac 2021. godine

Članak 1.
Ovom Odlukom osigurana su sredstva, koja se raspoređuju za financiranje političkih stranaka i članova izabranih s liste grupe birača ( u daljnjem tekstu: nezavisni vijećnici) zastupljenih u Općinskom  vijeću Općine Tovarnik (u daljnjem tekstu: Općinsko vijeće) za razdoblje lipanj – prosinac 2021. godine, koja su osigurana u Proračunu Općine Tovarnik za 2021. godinu. 

Članak 2.
Za svakog člana Općinskog vijeća utvrđuje se jednaki iznos sredstava, a pojedinoj političkoj stranci pripadaju sredstva razmjerno broju njenih članova Općinskog vijeća prema konačnim rezultatima izbora.

Članak 3.
Za svakog člana Općinskog vijeća utvrđuje se mjesečni iznos sredstava od 350,00 kn mjesečno, te za članice Općinskog vijeća 385,00 kn mjesečno.. 

Članak 4.
Političkim strankama i nezavisnim vijećnicima zastupljenim u Općinskom  vijeću raspoređuju se sredstva osigurana u Proračunu Općine Tovarnik za 2021. godinu na način utvrđen u članku 2. ove Odluke u mjesečnim iznosima kako slijedi: 
- srpanj-rujan  2021.
Hrvatskoj demokratskoj zajednici – HDZ ( 3 vijećnika i 2 vijećnice) –5460,00 kn
 - Nezavisnim vijećnicima:
-Dubravko Blašković – 350,00 kn
-Franjo Ćuk – 350,00 kn

-Anamarija Kolarević- 385,00 kn
-Ruža Veselčić-Šijaković – 385, 00 kn
-Katica Matić- 385,00 kn
-Jasmin Budinski- 350,00 kn
-Tihomir Tutiš- 350,00 kn
-Dominik Petričević- 350,00 kn

Listopad-prosinac 2021.
Hrvatskoj demokratskoj zajednici – HDZ ( 4 vijećnika i 1 vijećnica) – 5460,00 kn
 - Nezavisnim vijećnicima:
-Dubravko Blašković – 350,00 kn
-Franjo Ćuk – 350,00 kn
-Anamarija Kolarević- 385,00 kn
-Ruža Veselčić-Šijaković – 385, 00 kn
-Katica Matić- 385,00 kn
-Jasmin Budinski- 350,00 kn
-Tihomir Tutiš- 350,00 kn
-Dominik Petričević- 350,00 kn

Članak 5.
Sredstva iz članka 4. ove Odluke, doznačuju se na žiro račun  političkih stranaka, odnosno na poseban račun nezavisnih vijećnika, tromjesečno u jednakim iznosima, odnosno ako se početak mandata ne poklapa s početkom ili završetkom tromjesečja, u tom će se tromjesečju, isplatiti iznos razmjeran broju dana trajanja mandat. Za mjesec lipanj će se isplatit iznos razmjeran broju dana računajući od početka  obnašanja mandata.

Članak 6.
Na temelju konačnih rezultata izbora članova Općinkog vijeća Općine Tovarnik provedenih 16. svibnja 2021. godine (KLASA: 013-01/21-01/1, URBROJ: 2188/12-05-21-21, od 19. svibnja 2021. godine) utvrđeno je da u Općinskom vijeću Općine Tovarnik nije osigurana odgovarajuća zastupljenost pripadnika srpske nacionalne manjine, te se broj članova Općinskog vijeća povećava se za 1 mjesto, stoga će se temeljem članka 107. stavka 3. Zakona o lokalnim izborima (NN br. 144/12, 121/16, 98/19, 42/20 i 37/21)  raspisat dopunski izbori za člana Općinskog vijeća Općine Tovarnik iz reda pripadnika srpske nacionalne manjine, a po objavi konačnih rezltata  izbora novoizabrani član Općinskog vijeća ima pravo na naknadu sukladno odredbama ove Odluke.

Članak 7.
Ova Odluka stupa na snagu osmoga dana od dana objave u "Službenim vjesniku" Vukovarsko-srijemske županije.

Predsjednik Općinskog vijeća
Dubravko Blašković